Jaska Mäkynen tanssittamassa Helmirannassa sunnuntaina 29.6. klo 13-15 hyväntekeväisyystapahtumassa, jonka tuotto ohjataan lyhentämättömänä Helmirannan talotoimikunnalle vapaaehtoistyöhön. Tapahtuma järjestetään vapaaehtoisvoimin yhteisöllisyyden lisäämiseksi. Maksu: 5 euroa (vain käteinen). Tapahtumaa tukemassa: Aijjoos-hanke ja POP Pankki.
Stand up koomikot Anitta Ahonen, Johanna Tohni, sekä Tommi Mujunen saapuvat Seinäjoelle
Muija ja tosimuija Johanna Tohni ja Anitta Ahonen saavat vahvistusta ikipennusta eli Tommi Mujusesta. Kiertueporukka nauttii kesästä täysin rinnoin ja kaarevin vartaloin ja tarjoaa hilpeät hetket ja mojovat naurut. Hyppää kiertueen matkaan ja tule nauramaan kanssamme!
Aikuisilta 25 €, lapsilta 10 € ja alle kouluikäiset ilmaiseksi. HUOM! Käteismaksu!
{"fi":"Vieno Maria Mäkelä puh. 040 728 6595 tai verkossa osoitteessa bit.ly/sopulaan","sv":"","en":""}
Sunnuntaina 27.4. Evijärven Vasikka-ahon Sopulassa perinneruokapäivä klo 12-15 ja mukaan saa myös reseptit.
Tapahtuman tarkoituksena on herättää muistamaan, mistä ruoka on lähtöisin ja kuinka tärkeää on käyttää kotimaista ruokaa. Nykyään puolet elintarvikkeista tuodaan ulkomailta. Meillä on kuitenkin varaa valita - ainakin niin kauan kun täälläkin vielä tuotetaan ruokaa. Maaseutu kuihtuu, ellemme itse huolehdi kotimaisuudesta. Sillä on merkitystä isossa kuvassa myös maan huoltovarmuuden kannalta. Ennen huoltovarmuuden ja kotivaran takasivat silakkanelikot ja suolalahnakorvot, ja tiinuissa taikinajuuri odotti seuraavaa leipomusta. Ruoka tuotettiin itse ja kerättiin läheltä – kalat suolattiin ja puolukat survottiin. Syksyisin teurastettiin kesäiset pässit ja tehtiin lammaskaalta. Verileipäkeitto ja mutti ovat vahvaa ruokaa, joilla kyllä jaksoi puurtaa työssä kuin työssä. Aina ei kuitenkaan viljaa riittänyt leipään. Siitä ajasta saamme perinneruokapäivässä tuntumaa pettuleivän ja siihen liittyvän hengen ravinnon merkeissä. Tapahtumaa maustetaan myös musiikilla. Kaikki ruoka on lähellä tuotettua ja kokkeina toimivat evijärveläiset emännät. Tapahtuman järjestää Sopulan ompeluseura ja tuotto käytetään Sopulan hyväksi. Jotta menekistä saadaan tuntumaa, emännät pyytävät ilmoittautumisia ennakkoon Vieno Marialle numeroon 040 728 6595 tai verkko-osoitteessa bit.ly/sopulaan. Maksu kannattaa varata käteisenä mukaan, sillä pankkikorttimahdollisuutta ei tapahtumassa ole. Pitopöytä on hyvä tilaisuus päästä maistamaan perinteistä lähiluonnon ja maatilojen aineksista valmistettua ruokaa, jota voi sitten myöhemmin kokeilla kotonakin.
Kirjastokino kevät 2025 epkalenteri (1).png
Kurikan pääkirjastossa näytetään leffoja joka tiistai klo 17 nuorten osastolla! Leffoja näytetään pääasiassa lapsille kevään aikana. Seuraa Kurikan pääkirjaston ilmoitustauluja, somea ja nettisivuja saadaksesi tietää, mikä leffa seuraavaksi näytetään. Tulethan ajoissa paikalle. Leffa alkaa tasan klo 17. Sali rauhoitetaan leffan katseluun klo 17:05 lähtien, jolloin saliin ei enää pääse. Salissa saa syödä omia leffaeväitä. Leffoja pääsee katsomaan ikärajat huomioiden (S, K3, K7, K12, K16, K18). Ikärajasta voidaan joustaa kolme vuotta, mikäli lapsi on aikuisen seurassa. Leffan ikäraja selviää Kurikan pääkirjaston mainostuksesta. Elokuvien ikärajat varoittavat lapsen kehitykselle haitallisista sisällöistä. Ne eivät ole suosituksia, eivätkä kerro mille ikäryhmälle ohjelma on suunnattu. Ikärajat perustuvat kuvaohjelmalakiin, jonka tarkoitus on suojella lapsia. Jousto on tarkoitettu lapsen huoltajan harkittavaksi, eikä sitä kannata käyttää automaattisesti. Huoltajan on hyvä huomioida sekä lapsen yksilöllinen kehitys että elokuvan sisältö harkitessaan jouston käyttöä. Leffoja voi myös ehdottaa! Toteutamme toiveet jos vain pystymme. Ehdotetut leffat voivat olla myös muita kuin lastenleffoja! Toiveissa on muutamia rajoituksia: Emme näytä K18 leffoja ja leffan tulee olla maksimissaan 2h (120min) pitkä. ILLAN LEFFA: Erikoislaatuinen perhe elää piilossa Kolumbian vuorilla, ihmeellisessä lumotussa paikassa. Paikka on siunannut perheen jokaista lasta ainutlaatuisella erikoislahjalla supervoimasta kykyyn parantaa. Jokaista, paitsi yhtä tyttöä. Mutta kun tyttö saa selville, että paikkaa ympäröivä taika on vaarassa, tyttö päättää, että hän – ainoa tavallinen perheessään – saattaa olla poikkeuksellisen perheen ainokainen toivo. K7 Kesto: 1h 42min Puhuttu suomeksi
Keskuspuistikko 22 Kurikka ( uimahallin vieressä)
Penkojaiset ja avoimet ovet 17.4. klo 17 - 19, Juholan tyhjennys
Tule keräämään ja auttamaan Juholan tyhjentämisessä muovipussillinen tuotteita / kävijä, tavaroita oman tarpeen mukaan.
ep_arjen kiertokulku_(1140 x 400 px).png
{"fi":"Ilmoittaudu: piirinperinne@gmail.com","sv":"","en":""}
Arjen kiertokulku -keskustelutilaisuus Piirillä
Arjen kiertokulku -keskustelutilaisuus Piirillä Torstaina 24.4.2025 klo 17.00 – 18.30 Teatteri Hysteriassa Käynti Ravintola Verstaan pääovesta. Ravintola palvelee ennen keskustelutilaisuutta. Vapaa pääsy! Ilmoittaudu: piirinperinne@gmail.com Ilmoita nimesi ja osallistuvien henkilöiden henkilömäärä. Tervetuloa Piirille kuulemaan, kuinka arjen kiertokulku on muuttunut ja miten voimme tehdä elämästämme kestävämpää! Otetaan esimerkiksi kotoisa peruna. Aikaisemmin perunat kasvatettiin ja hyödynnettiin kotona viimeiseen perunaan. Nykyään kodeissa ja ravintoloissa perunoita päätyy myös biojätteeseen, ja ne voidaan kompostoida tai käyttää vaikka biokaasuna. Keskustelutilaisuudessa kuulemme Piirillä lapsena asuneen Kaisu Rintalan muistoja Piirin arjesta, Lakeuden ympäristöhuollon Katja Hautamäki kertoo kierrätyksestä tänä päivänä, ja Ravintola Verstaan Rami Haavisto jakaa näkökulmia yrityksen kierrätyksestä ja lähiruuan käytöstä. Vielä vuosituhannen vaihteessa elämä oli "ota, käytä, heitä pois", mutta ympäristötietoisuus on kasvanut ja kiertotalous on tullut osaksi arkea. 1960-luvulla ei puhuttu vielä kiertotaloudesta, mutta tavarat olivat kestävämpiä ja ne kulutettiin loppuun tai hyödynnettiin uuteen tarkoitukseen. Ruokahävikkiä vähennettiin tarkemmilla ostoksilla tai hyödyntämällä ne loppuun asti. Seinäjoen Piiri on ollut mukana kestävän kehityksen edistämisessä ja auttaa paikallisia kohti kestävämpää elämäntapaa. Iina Åmanin luotsaama keskustelutilaisuus on avoin ja maksuton kaikille, jotka haluavat kuulla, miten kiertokulku on kehittynyt ja miten sen voi ottaa käyttöön omassa elämässä tai yrityksessä. Tule mukaan ja ota arjen kiertokulusta koppia! Tapahtuman järjestää Piiri yhteinen ympäristömme -hanke, joka on saanut EU:n maaseuturahoitusta.
some_Vintti_Valoon_kahlitut_Anne-Mari_Ahonen_kuvat_Krista Luoma_-26.jpg
Näyttelyn taiteilijoita kertomassa teoksistaan Seinäjoen taidehallilla
Valoon kahlitut -näyttelyn taiteilijat Anne-Mari Ahonen ja Hanneriina Moisseinen kertovat teoksistaan ja työskentelystään Vintillä lauantaina 12.4. klo 14. Valoon kahlitut on kunnianosoitus suomalaisen valokuvauksen edelläkävijälle Julia Widgrénille (1842–1917). Hän oli merkittävä yrittäjä ja yksi itsenäistyvän Suomen kuvaperinnön rakentajia. Näyttelyssä pysähdytään Widgrénin elämän ja valokuvien äärelle ja tarkastellaan niiden takaa valottuvia maailmankuvia. Keskiössä ovat valokuvan kehitys Suomessa, naisten aktiivinen rooli varhaisessa valokuvauksessa sekä kuvat vangeista ja maaseudun ihmisistä, erityisesti naisista. Lue lisää näyttelystä. Taiteilijatapaamisen kesto on 1 tuntia. Tilaisuus on suomenkielinen ja se sisältyy pääsylipun hintaan.
Seinäjoen kaupungin kulttuuripalveluiden Lastenkulttuurikeskus Louhimo
Pikkuprovinssi kutsuu lapset ja lapsiperheet Törnävänsaarelle musiikki- ja sirkusesitysten ja luovien työpajojen äärelle 15. & 17.5.2025!
Tervetuloa Pikkuprovinssiin! Pikkuprovinssi on kaksipäiväinen lastenkulttuurifestivaali, joka tarjoaa monipuolista ohjelmaa koko perheelle. Tapahtumat ovat kaikille avoimia ja maksuttomia. TO 15.5.2025 KLO 17 BÄNDIKATSELMUS Alakoulujen bändejä esiintyy Törnävänsaaren paviljongissa. LA 17.5.2025 KLO 12-16 FESTARIPÄIVÄ Pikkuprovinssin mukaansatempaava festaripäivä järjestetään tänä vuonna lauantaina 17.5.2025 klo 12-16. Festivaalipäivään on ilmainen sisäänpääsy! Ohjelma Sirkusesitys: Sirkus Muudi – Pelle ja Pilvi Hassunkurinen Pelle ihastuttaa kömpelösti temppuillen sekä valokeilaan osuva prinsessamainen Pilvi vuorostaan hengästyttää yleisöä loputtomilla akrobaattisilla taidoillaan. Yleisön jakamattomasta huomiosta kilvoittelevat Pelle ja Pilvi löytävät lopulta yhteisen akrobaattisen sävelen erinäisten kommellusten kautta. Esityksessä nähdään klovneriaa, jongleerauksesta, ilma-, pari-, ja tuoliakrobtiaa sekä tanssia. Esityksen kesto 20 minuuttia. Konsertti: Henna ja Supersankarit Lastenmusiikkiyhtye Henna ja Supersankarit esittää uutta rytmimusiikkipohjaista lastenmusiikkia, joka innostaa kaikenikäiset kuulijat lauluun, tanssiin, leikkiin ja nauruun! Yhtyeen konserteissa on voimassa voimakas Hyväntuulen varoitus! Konsertin kesto 40 minuuttia. Konsertti: Lastenmusiikkiorkesteri Orffit + SKOR Lempeä lastenmusiikkiorkesteri Orffit ja virkeä Seinäjoen kaupunginorkesteri yhdistävät taitonsa ja viisautensa keväisessä Saman auringon alla -nimisessä yhteiskonsertissa. Lauluissa lauletaan mm. Lakeuden rististä, Aikamoisesta kaupungista, Satumaasta, Hiekkalapioista, Hyviksistä ja pahiksista sekä Auringosta, jonka alla pienet ja isot ihmiset pitelevät onnensirpaleita sylissään. Laulut ovat nopeita, hitaita, rohkeita, ujoja ja satumaisen tosia! Soittimien nimet ovat kitara, rummut, saksofoni, haitari, viulu, sello, kontrabasso, huilu, klarinetti, oboe ja fagotti. Niiden soittajat ovat ihmeen ja kumman taitavia! Konsertin kesto: 45 minuuttia Tanssiesitys: Samba Tropical Samba Tropicalin lapset, nuoret ja soveltavan samban ryhmät tuovat iloa ja väriä Pikkuprovinssiin tanssien upeissa samba-asuissa brasilialaiseen musiikkiin. Esityksen kesto: 20 minuuttia. Muu ohjelma Lastendisco Lastendiscossa laitetaan jalalla koreasti! Törnävänsaaren paviljonki muuttuu discopaviljongiksi Pikkuprovinssin festivaalipäivänä. DJ Megamiika soittaa hauskimmat biisit ja tanssittaa yleisöä koko päivän! Discossa on pieni tauko aina puolelta, kun Provinssin musavisa on käynnissä. Löytöretki Löytöretki on Törnävänsaaren ja Ruutipuiston luonnonsuojelualueen ympäristössä oleva n. 1km pituinen reitti, jonka varrella on monia tehtäviä, nähtävyyksiä ja löydettävää. Lähde seikkailulle aikuisen kanssa! Vanhan ajan ulkoleikkejä Tule kokeilemaan vanhan ajan ulkoleikkejä Etelä-Pohjanmaan museon pisteelle Myllypihalle. Sirkus- ja parkourtyöpaja Sirkus- ja parkourtyöpajassa halukkaat pääsevät kokeilemaan sirkusta ja parkouria matalalla kynnyksellä. Työpaja sisältää diapoloja, huivipoita, hyppynaruja, jongleeraus välineitä, kukkakeppejä, sirkuslautasia, sirkusvanteita sekä muutaman parkouresteen. Työpajan kesto koko tapahtuman ajan. Ruoka ja juoma Festivaalialueella on avoinna KakkuKeitaan kahvila-ravintola, PehmisPysäkin jäätelökioski sekä lakumyynti klo 10-16. Törnävän kartanon kahvila palvelee myös klo 10-16. Festivaalialueelle saa tuoda omia eväitä. Ohjelmatiedot aikatauluineen päivittyvät kevään mittaan Pikkuprovinssin verkkosivuille osoitteeseen: pikkuprovinssi.fi Tapahtuman järjestää Seinäjoen kaupungin kulttuuripalveluiden Lastenkulttuurikeskus Louhimo. Nähdään toukokuussa Pikkuprovinssissa!
{"fi":"Ajanvaraus: Antero Kangas PLU, antero.kangas@plu.fi, 050 406 4789","sv":"","en":""}
Seinäjoen Liikuntapalvelut, Pohjanmaan Liikunta ja Urheilu
Järjestämme yhteistyössä Pohjanmaan Liikunta ja Urheilu ry:n kanssa kehonkoostumusmittauksia Inbody -laitteella!
Mittaukseen voi osallistua lähes kuka tahansa liikunta-aktiivisuudestaan riippumatta. Mittaustulos saadaan yhdessä minuutissa ja tulokset tulkitaan selkeältä tulosraportilta, jonka asiakas saa mukaansa. InBody-mittauksella mitataan kehon vesitasapainoa ja sen muutoksia. Lihas-rasvatasapainossa saadaan selville eri kehonosien, kuten jalkojen, käsien ja keskivartalon tarkat koot ja koostumukset mm. lihas- ja rasvamassan osalta. Ajanvaraus: Antero Kangas PLU, antero.kangas@plu.fi, 050 406 4789 Hinta: 20 €/ testi
Lipunmyynti paikan päällä Kalevan Navetassa
{"fi":"Tapahtumaan ei tarvitse ilmoittautua ennakkoon!","sv":"","en":""}
Moving North – tanssielokuvia Pohjolasta: tanssielokuvanäytös kansainvälisena tanssin päivänä 29.4. Kalevan Navetassa klo 18.00
MOVING NORTH - Tanssielokuvia Pohjolasta
Moving North – tanssielokuvia Pohjolasta on Kati Kallion kuratoima tanssielokuvakokonaisuus, joka esitetään kansainvälisena tanssin päivänä 29.4. klo 18.00 Kalevan Navetassa Seinäjoella. MOVING NORTH – Tanssielokuvia Pohjolasta excavation / Ella Posti 6’ FI 2023 A Ritual of Care / Ailish Maher 8’33 FI 2023 Samassa veneessä / Mervi Junkkonen, Mia Malviniemi 7’30 FI/SE 2023 Hiljaisuuteen painettu / Vilma Tihilä, Sanni Kriikku 11’19, Fi, 2023 FUR FUR / Kardo Shiwan 10’ FI 2024 Through the Supermarket in Five Easy Pieces 8’40 FI 2017 Walls Beneath Our Feet / Antti Suniala 4’55 FI 2022 kesto: n. 60 min Kotimainen tanssielokuva kukoistaa. Elokuvat kiertävät kansainvälisesti ja saavat tunnustusta palkintojen muodossa. Hiljattain puolalaisen Short Waves -elokuvafestivaalin kuraattori Regina Lissowska totesi: ”Joka vuosi Suomesta tulee useita upeita tanssielokuvia. Voisimme halutessamme koota täysin suomalaisen ohjelmiston – niin laadukkaita elokuvia ne ovat”. Onkin ilo esitellä yleisölle nämä seitsemän upeaa tanssielokuvaa, jotka vievät meidät erilaisiin maailmoihin liikkeen, tunteiden ja visuaalisuuden kautta. Näytös esittelee liikkeeseen nojaavan elokuvan moninaisuutta ja rikkautta. Mukana on myös kaksi elokuvaa Pohjanmaalta ja yksi sirkuselokuva. Näytöksen avaava elokuva Excavation on duetto tanssija Ella Postin ja kaivinkoneen välillä. Elokuva tarkastelee ihmisen ja koneen suhteita posthumanismin näkökulmasta. Teos tutkii ihmiskehon ja koneen välistä suhdetta, korostaen kuinka kummassakin voi olla samanaikaisesti äärimmäistä voimaa ja herkkyyttä. Käsitteellinen Ailish Maherin elokuva A Ritual of Care tarjoaa näkökulman läsnäoloon ja huolenpitoon rituaalin tekemisen linssin kautta, jossa teoista, aikeista ja tilasta tehdään merkityksellisiä ja merkityksellisiä. Mia Malviniemen ja Mervi Junkkosen elokuva Samassa veneessä liikkuu dokumenttielokuvan rajoilla ja käsittelee ikääntyneen kehon rajoja ja mielen rajattomuutta. Elokuva kertoo Raunon tarinan, joka vie meidät venematkalle, kohtaamaan yllättäviä vastoinkäymisiä. Vilma Tihilän ja Sanni Kriikun musiikki- ja tanssielokuva Hiljaisuuteen Painettu. Tämä poeettinen elokuva käsittelee äidin ja tyttären välistä suhdetta, jossa tarkastellaan ylisukupolvista traumaa ja pinnan alle painettujen tunteiden hiljaista siirtymistä sukupolvelta toiselle. Kardo Shiwan vie FUR FUR elokuvan myötä katsojat perheensä mukana metsään ja kysyy, voiko karvalla olla muisti? Elokuvan tarina tutkii intiimisti ja herkästi kaksikielisen perheen muistoja, melankoliaa ja sukupolvien ylittävää surua. Anna Maria Jóakimsdóttir Hutrin tanssielokuva Through The Supermarket in Five Easy Pieces kertoo arkipäivän haasteista, joita viisihenkinen perhe kohtaa viikoittaisen supermarket käyntinsä aikana. Tarina on allegoria viidelle klassiselle elementille maa, ilma, tuli, vesi ja eetteri, kuinka ne pyrkivät eri suuntiin, mutta silti pysyvät yhdessä yhtenä. Antti Sunialan Walls Beneath Our Feet on kansainvälisesti menestynyt sirkuselokuva, joka yhdistää musiikkia, katutaidetta, urbaanien tilojen arkkitehtuuria ja ajan manipulaatiota sirkuksen akrobaattiseen ja taitavaan kehon käyttöön. Tanssitaiteen maisteri Kati Kallio on tanssielokuvan tekijä ja Suomen johtava tanssielokuvan asiantuntija, joka on urallaan toiminut laaja-alaisesti tanssitaiteen parissa. Hän on valmistanut yli 20 lyhytelokuvaa ja hänen elokuviaan on palkittu kansainvälisillä festivaaleilla. Vuonna 2024 Suomen tanssi- ja sirkustaiteilijat ry (STST) myönsi hänelle Tanssin mainetekopalkinnon ansioituneesta ja esimerkillisestä työstään tanssielokuvan parissa. Kati Kallio on suomalaisen tanssielokuvan edistäjä ja pioneeri, joka työskenteli Loikka Kontakti ry:ssä kotimaisen tanssielokuvan aseman parantamiseksi vuosina 2008-2018. Hän toimi Loikka tanssielokuvafestivaalin taiteellisena johtajana vuosina 2015-2018 ja ennen sitä hän vastasi festivaalin yleisötyöstä toteuttaen mm. lapsille ja nuorille suunnattuja näytöksiä ja koulutusohjelmia. Tanssielokuvan asiantuntijana hän toimii edelleen kuratoijana, mentorina ja työpajojen ohjaajana niin kotimaassa kuin kansainvälisestikin. Vuodesta 2021 hän on toiminut Amsterdamilaisen CinedansFest festivaalin kansainvälisenä kuratoijana ja Tanssivirtaa Tampereelle Kati on kuratoinut jo yli 15 -vuotta. www.katikallio.com
Selbstbildnis Lauri Leppänens aus dem Jahre 1928_croppipöhö.jpg
"Jääkärit kulttuuritoimijoina - esimerkkinä kuvanveistäjä Lauri Leppänen" - näyttely
Kaari galleriassa on syys- ja lokakuun ajan esillä näyttely "Jääkärit kulttuuritoimijoina - esimerkkinä kuvanveistäjä Lauri Leppänen". Näyttely avataan perinteisen jääkäriseminaarin yhteydessä. Seminaarilla ja näyttelyllä juhlistetaan Suomen jääkärimuseon 30-vuotista taivalta. Lisätietoja lähempänä ajankohtaa: www.kauhava.fi/galleriakaari
Neuletapahtuma jonne saapuu valtavan herkullinen kattaus lankavärjäreitä sekä -myyjiä ympäri Suomen! Tapahtumaan on ilmainen sisäänpääsy!
{"fi":"Ilmoittaudu Ruokamessuseminaariin 19.5.2025 mennessä kotisivuillamme. https://kauhajoki.fi/tyo-ja-yrittajyys/ruokamessut/ruokamessuseminaari/","sv":"","en":""}
Kauhajoen Ruokamessut 2025 - Ihmiset ja ruoka-alan tulevaisuus -seminaari pe 23.5.2025 klo 9-12.
KAUHAJOEN RUOKAMESSUT 2025 Ihmiset ja ruoka-alan tulevaisuus -seminaari Kauhajoen Ruokamessuseminaari järjestetään perjantaina 23.5.2025 Hämes-Havusen miljöössä klo 9.00-12.00. Tämän vuoden teema on ihmiset ja ruoka-alan tulevaisuus. Ohjelma: klo 8.30 Aamukahvit klo 9.00 Kauhajoen kaupungin ja Ruokamessujen tervehdys klo 9.15 Harjoittelijat ja ruoka-alan tulevaisuus (SeAmk) klo 9.30 Näkökulmia maaseudun maahanmuuttoon (Helsingin yliopisto, Ruralia-instituutti) klo 9.50 Monikulttuurinen työyhteisö – Tamsin tasainen arki (Matti Tamsi Oy) klo 10.05 Pakkaus- ja pakkausjäteasetus uudistuu – Miten se vaikuttaa kuluttajiin ja ruoka-alan yrityksiin tulevaisuudessa? (SeAMK) klo 10.40 Keskustelujen eteneminen ja tauko klo 11.00 Keskustelut Erätauko-menetelmällä. klo 12.00 Siirtyminen lounaalle Ilmoittaudu 19.5.2025 mennessä kotisivuillamme www.ruokamessut.fi
Suomiräpin OG ja monipuolinen kirjoittaja Paleface (Karri Miettinen) puhuu keskiviikkona 23.4.2025 klo 18 pääkirjastolla sanojen voimasta.
Suomiräpin OG ja monipuolinen kirjoittaja Paleface (Karri Miettinen) puhuu Lapuan pääkirjastolla sanojen voimasta. Rakennamme sanojen avulla todellisuutta, kerromme tarinoita. Miten räp-tekstit syntyvät? Millaisilla eri tavoilla kieli taipuu? Tule kuuntelemaan innostava luento musiikkiesityksineen. Räpin ja sanataiteen mestari Paleface on tällä hetkellä ajankohtainen viime vuonna julkaistun elämäkertateoksen johdosta. Miska Rantasen kirjoittama Protestilaulaja ilmestyi syyskuussa. Artisti on myös julkaissut uuden singlen Aakkosmurha 2. Kappale jatkaa aakkosräppien saagaa Q-kirjaimesta Ö-kirjaimeen. Paleface on pitkän linjan räppäri ja monipuolinen kirjoittaja. Hänen tuotantonsa sisältää kymmenkunta soololevyä ja useita kirjoja, joista rap-lyriikkaa käsittelevä Kolmetoista kertaa kovempi palkittiin vuonna 2019 tiedonjulkistamisen valtionpalkinnolla. Paleface on parhaillaan kirjastokiertueella puhumassa elämästään, värikkäästä urastaan ja suomalaiseen räp-musiikkiin liittyvistä aiheista. Kiertue pysähtyy iloksemme myös Lapuan pääkirjastolla pääsiäisen jälkeen. — Kieli on mulle miekka ja kilpi — työkalupakki. Sanoista on tullut mulle ammatti. Kirjastot ovat olleet tässä kehityksessä avainasemassa. /Paleface Tervetuloa!
Kauhajoen kansalaisopisto /Erkki Siljamäki
Kansalaisopiston naiskuoro Kamomilla esiintyy ilmaiskonsertissa
Aamusta iltaan Kamomillan seurassa, tule ja viivy hetki aamun ja illan lauluja kuunnellen. Voit laulaa itse mukana.
Skeitti- ja skuuttitapahtuma Kauhavan skeittiparkilla
17.05.2025 Kauhava Skate & Scoot Open Skeittiparkilla klo 12 - 16. (Kauppapassi 4, Kauhava) LWRS ry:n kokeneet harrastajat opettavat skeittaamista. Muista turvallisuus, kypärä päähän! Lautoja kokeiltavaksi, tuote-esittelyjä, graffitimaalausta, makkaraa, mehua ja muuta mukavaa! VAPAA PÄÄSY! Järjestäjinä: Lions Club Ilmatar Lions Club Helahoito Lions Club Kauhava
Kopio ep tapahtuma Olet tässä (1140 x 400 px).jpg
Lapuan kansalaisopiston yksinlaulajien konsertti
Lapuan kansalaisopiston lauluopettajien, Anna Pellikan ja Satu Salinin, laulun yksilöoppilaiden konsertti järjestetään Lapualla Savipaja Lintukodossa perjantaina 25.4. klo 17.30. Konserttiin on vapaa pääsy. Kahvia ja piirakkaa myynnissä 5 € hintaan (vain käteinen)
ep tapahtuma Olet tässä (1140 x 400 px).jpg
Lukuvuonna 2024-2025 kädentaitojen ja visuaalisten taiteiden kurssien opiskelijatöidennäyttely
Lapuan kansalaisopiston kevättapahtuma OLET TÄSSÄ
Lapuan kansalaisopiston kevätnäyttelyyn on koottu lukuvuoden aikana kädentaitokursseilla valmistuneita töitä. On tekstiilitöitä langasta, kankaasta ja muista materiaaleista. Löytyy keramiikkaa, puutöitä, metallista tehtyjä käsitöitä kuvataidetta unohtamatta. Tule ihailemaan taidokkaita töitä ja inspiroitumaan siitä, mitä kaikkea voisitkaan Lapualla harrastaa. Viikonlopulle myös luvassa oheisohjelmaa. Tapahtuma järjestetään kansalaisopiston tiloissa Kulttuurikeskus Vanhassa Paukussa viikon 17 viikonloppuna ja se on auki lauantaina 26.4. klo 12-16 sunnuntaina 27.4. klo 12-16 maanantaina 28.4. klo 10-15